หุ้นปิดเช้าทะยานต่อ12จุด
ตลาดหุ้นวันที่ 28 ก.ย. ดัชนีปิดภาคเช้าที่  1,298.32  จุด บวก 12.21  จุด หรือ  +0.95%  มูลค่าการซื้อขาย16,141.95 ล้านบาท
28 ก.ย. 2555

ตลาดหุ้นวันที่ 28 ก.ย. ดัชนีปิดภาคเช้าที่  1,298.32  จุด บวก 12.21  จุด หรือ  +0.95%  มูลค่าการซื้อขาย16,141.95 ล้านบาท 
บริษัทหลักทรัพย์ยูโอบีเคย์เฮียน เปิดเผยว่า ตลาดหุ้นไทยปรับตัวขึ้นไปในทิศทางเดียวกับตลาดหุ้นภูมิภาคซึ่งส่วนใหญ่แกว่งตัวออกด้านข้าง ขณะที่การแถลงแผนปฏิรูปเศรษฐกิจของสเปนเมื่อวานนี้ออกมาเป็นที่น่าพอใจและมุ่งเน้นการปรับลดค่าใช้จ่ายแทนการขึ้นภาษี ทำให้นักลงทุนคาดว่าสเปนจะขอรับความช่วยเหลือทางการเงินกับสหภาพยุโรปในที่สุด ซึ่งจะทำให้โครงการซื้อพันธบัตรของธนาคารกลางยุโรปเริ่มดำเนินการและช่วยลดต้นทุนการระดมทุนที่สูงมาก
นอกจากนี้ราคาน้ำมันดิบในตลาดโลกปรับตัวเพิ่มขึ้นจากสถานการณ์ตึงเครียดระหว่างอิหร่านกับชาติตะวันตกหนุนหุ้นพลังงาน
ขณะที่ปัจจัยภายในประเทศคาดว่าตลาดยังได้รับปัจจัยบวกจากการทำวินโดว์ เดรสซิ่ง เนื่องจากวันนี้เป็นวันสุดท้ายของไตรมาส 3 ปี 2555 โดยดัชนีทะลุแนวต้าน 1,295 จุด แต่ยังไปไม่ถึง 1,300 จุด โดยแตะสูงสุดที่ 1,299.38 จุด
กลยุทธ์ลงทุนแนะนำเก็งกำไรหุ้นที่มีข่าวดีสนับสนุน โดยเน้นหุ้นกลุ่มหลัก สัดส่วนการลงทุนให้ถือหุ้น 60% และเงินสด 40%
ด้านบล.คันทรี่ กรุ๊ป กล่าวว่า ความหวังต่อการออกมาตรการกระตุ้นเศรษฐกิจของจีนหลังการรายงานตัวเลขเศรษฐกิจที่ชะลอตัว ยังช่วยหนุนบรรยากาศการลงทุน  หลักทรัพย์ 5อันดับแรกที่มีมูลค่าการซื้อขายสูงสุด ได้แก่BAY มูลค่าการซื้อขาย  935.83   ล้านบาท  ปิดที่  30.50  บาท  บวก  0.25 บาท หรือ  +0.83%CPF มูลค่าการซื้อขาย  724.46   ล้านบาท  ปิดที่  33.25  บาท  บวก 0.50 บาท หรือ  +1.53%SCB มูลค่าการซื้อขาย  583.85   ล้านบาท  ปิดที่  170.50  บาท  บวก 4.50บาท หรือ  +2.71%JAS มูลค่าการซื้อขาย  533.07   ล้านบาท  ปิดที่  3.90     บาท  บวก 0.04บาท หรือ  +1.04%PTTEP มูลค่าการซื้อขาย  520.07   ล้านบาท  ปิดที่  162.50  บาท  บวก 1 บาท หรือ +0.62%